Aetas Surrepta
Aetas Surrepta (Anglice: Stolen Generation vel Stolen Generations) est nomen Aboriginum Australianorum et Insulanorum Freti Torresiani qui pueri, usitate mixto genere, ab administrationibus et ecclesiis Christianis a Parlamento permissis ex familiis remoti sunt, factique civitatis pupilli inter annos fere 1869 et 1969. Ut erat consuetudo, pueri plerumque relegati sunt in ergastula, domos pro orbis, et alios locos. Aetas Surrepta est late in Australia nota post annum 1997, cum Bringing Them Home: Report of the National Inquiry into the Separation of Aboriginal and Torres Strait Islander Children from Their Families, relatus publicus, editus est. Numerus puerorum relegatorum manet res ignota et in sermone de republica Australiana habito caput controversum. Administratio foederalis Australiana, Coemgeno Rudd duce, apologiam sollemnem ad Aetates Surreptas die 13 Februarii 2008 fecit (vide infra).